Diari Oficial de la Generalitat Valenciana


Sumari del DOGV 5472, del 16-03-2007 (2007/3145)

RESOLUCIÓ de 6 de març de 2007, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'Addenda al Conveni marc de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per a l'aplicació de diversos programes de suport a centres d'Educació Primària i Educació Secundària (Pla PROA) en l'any 2006.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3145


Data del document
:   06-03-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * ensenyament primari
    * administració central
    * política educativa
    * ensenyament secundari
    * cooperació administrativa

Subscrita, després de la tramitació prèvia reglamentària, entre el Ministeri d'Educació i Ciència i la Generalitat Valenciana, el 19 de desembre de 2006, una Addenda al Conveni marc de cololaboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per a l'aplicació de diversos programes de suport a centres d'Educació Primària i Educació Secundària (Pla PROA) en l'any 2006, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentada Addenda, que ha quedat inscrita en el Registre de Convenis amb el número 0046/2007, i que figura com a annex d'esta resolució.  
València, 6 de març de 2007.- El director general de Relacions amb les Corts i Secretariat del Govern: Antonio V. Peral Villar.  
Addenda al conveni marc de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per a l'aplicació de diversos programes de suport a centres d'educació primària i educació secundària (Pla PROA) en l'any 2006.  
A Madrid, a 19 de desembre de 2006  
Reunits  
D'una part, l'Excma. Sra. Dª Mercedes Cabrera Calvo-Sotelo, com a ministra d'Educació i Ciència, nomenada per Reial Decret 464/2006, de 10 d'abril (BOE Núm. 86 d'11 d'abril del 2006), en nom i representació de l'administració General de l'Estat.  
D'una altra part, l'Honorable Sr. D. Alejandro Font de Mora Turón, conseller de Cultura, Educació i Esport de la Generalitat Valenciana, en virtut del Decret 7/04 del president, de 27 d'agost, en nom i representació d'esta i expressament facultat per a este acte per Acord del Consell de data 24 de novembre de 2006.  
Exposen  
Que amb data vint-i-u de desembre de 2005, el Ministeri d'Educació i Ciència i la Conselleria de Cultura, Educació i Esport de la Generalitat Valenciana van subscriure un Conveni Marc per al desenrotllament de diversos programes de suport a centres d'Educació Primària i Educació Secundària, en la base huitena del qual es determinava el caràcter indefinit del mateix, excepte rescissió o denúncia expressa d'una de les parts, i la determinació per períodes anuals de les actuacions que en cada cas s'ordenaren, per mitjà de la subscripció de la corresponent Addenda.  
De conformitat amb això, ambdós parts acorden que el Programa de suport a centres d'Educació Primària i Educació Secundària es desenrotllarà, durant l'any 2006, d'acord amb les dades i aportacions que s'indiquen en les següents   
Clàusules  
Primera. Nombre de centres participants l'any 2006  
El Programa d'acompanyament escolar es desenrotllarà en el segon i tercer trimestre del curs 2005-2006 en 27 centres d'Educació Primària. En el primer trimestre del curs 2006-2007 s'implantarà en altres 22 centres d'Educació Primària que junt amb els 27 del curs anterior constituiran un total de 49 centres inclosos en el dit Programa.  
El Programa d'acompanyament escolar es desenrotllarà en el segon i tercer trimestre del curs 2005-2006 en 16 centres d'Educació Secundària. En el primer trimestre del curs 2006-2007 s'implantarà en altres 15 centres d'Educació Secundària que junt amb els 16 del curs anterior constituiran un total de 31 centres inclosos en el dit Programa.  
El Programa de suport i reforç a centres de secundària es desenrotllarà en el segon i tercer trimestre del curs 2005-2006 en 16 centres d'Educació Secundària. En el primer trimestre del curs 2006-2007 s'implantarà en altres 15 centres d'Educació Secundària, que junt amb els 16 del curs anterior constituiran un total de 31 centres inclosos en el dit Programa.  
Segona. Aportacions econòmiques en l'any 2006   
a) Els compromisos d'aportació econòmica de les Administracions firmants per al compliment del present Conveni, l'any 2006, ascendixen a un total de 2.344.334,00 euros.   
b) El Ministeri d'Educació i Ciència aportarà l'any 2006 la quantitat total d'1.172.167,00 euros a càrrec de l'aplicació pressupostària 33.80.075M.023, del corresponent Pressupost de Gastos del Departament.  
c) La Conselleria de Cultura, Educació i Esport de la Generalitat Valenciana aportarà l'any 2006 la quantitat complementària que resulte, en concepte de cofinançament, fins a un màxim d'1.172.167,00 euros, per a sufragar els gastos que s'originen en el desenrotllament dels programes objecte del Conveni. Esta aportació es lliurarà a càrrec del capítol I del programa 422.20: 78.995,29 Euros; a càrrec del capítol I del programa 422.30: 232.723,89 Euros; a càrrec del capítol II del programa 422.20: 100.940,38 Euros; a càrrec del capítol II del programa 422.30: 759.507,44 Euros; del Pressupost de la Generalitat Valenciana per a l'exercici 2006.   
Tercera. Instrumentalització del pagament  
El Ministeri d'Educació i Ciència procedirà a transferir a la Generalitat Valenciana, a la firma de la present Addenda, l'aportació econòmica corresponent a l'any 2006, prevista en la clàusula segona, apartat b) d'esta Addenda.   
A efectes de la justificació del lliurament, la Generalitat Valenciana arreplegarà la documentació corresponent al desenrotllament dels programes i a la justificació del gasto, d'acord amb allò que s'ha establit per a les comunitats autònomes en l'article 86 de la Llei 47/2003, de 26 de novembre, de la Llei General Pressupostària.  
En l'execució dels Programes s'aplicaran les bases acordades en el Conveni subscrit en data vint-i-u de desembre de 2005.  
Pel Ministeri d'Educació i Ciència,  
Mercedes Cabrera Calvo-Sotelo  
Per la Conselleria de Cultura, Educació i Esport de la Generalitat Valenciana,  
Alejandro Font de Mora Turón